CELEX: 32017R1506
Language: lt
Date: 2017-08-28 00:00:00
Title: 2017 m. rugpjūčio 28 d. Komisijos įgyvendinimo reglamentas (ES) 2017/1506, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką atnaujinamas veikliosios medžiagos maleino hidrazido patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

29.8.2017   
            
            
               LT
            
            
               Europos Sąjungos oficialusis leidinys
            
            
               L 222/21
            
         KOMISIJOS ĮGYVENDINIMO REGLAMENTAS (ES) 2017/1506
   2017 m. rugpjūčio 28 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką atnaujinamas veikliosios medžiagos maleino hidrazido patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 (1) dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB, ypač į jo 20 straipsnio 1 dalį,
   kadangi:
   
               (1)
            
            
               Komisijos direktyva 2003/31/EB (2) maleino hidrazidas įtrauktas į Tarybos direktyvos 91/414/EEB (3) I priedą kaip veiklioji medžiaga;
            
         
               (2)
            
            
               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;
            
         
               (3)
            
            
               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos maleino hidrazido patvirtinimas baigia galioti 2017 m. spalio 31 d.;
            
         
               (4)
            
            
               paraiška dėl maleino hidrazido patvirtinimo atnaujinimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;
            
         
               (5)
            
            
               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;
            
         
               (6)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo atnaujinimo vertinimo ataskaitą ir 2015 m. balandžio 30 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (7)
            
            
               Tarnyba patvirtinimo atnaujinimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;
            
         
               (8)
            
            
               2016 m. balandžio 29 d. Tarnyba pateikė Komisijai išvadą (6), ar galima manyti, kad maleino hidrazidas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2016 m. spalio 6 d. Komisija pateikė maleino hidrazido patvirtinimo atnaujinimo ataskaitos projektą Augalų, gyvūnų, maisto ir pašarų nuolatiniam komitetui;
            
         
               (9)
            
            
               pareiškėjui buvo suteikta galimybė pateikti pastabų dėl patvirtinimo atnaujinimo ataskaitos projekto;
            
         
               (10)
            
            
               nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra maleino hidrazido, naudojamas pagal vieną ar kelias tipiškas paskirtis. Todėl tikslinga atnaujinti maleino hidrazido patvirtinimą;
            
         
               (11)
            
            
               maleino hidrazido patvirtinimo atnaujinimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra maleino hidrazido, leidžiamos naudojimo paskirtys. Todėl tikslinga neberiboti jo tik kaip augimo reguliatoriaus naudojimo;
            
         
               (12)
            
            
               tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus. Visų pirma, yra tikslinga nustatyti didžiausią leidžiamą pagamintoje veikliojoje medžiagoje esančios toksikologiškai svarbios priemaišos hidrazino koncentraciją, kuri Tarnybos laikoma saugia ir yra 0,028 mg/kg;
            
         
               (13)
            
            
               vis dėlto yra tikslinga suteikti gamintojams pakankamai laiko įdiegti būtinus gamybos procesus ir didžiausios leidžiamosios koncentracijos kontrolę;
            
         
               (14)
            
            
               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (15)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo atnaujinimas
   Veikliosios medžiagos maleino hidrazido patvirtinimas atnaujinamas, kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo pradžios data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. lapkričio 1 d., išskyrus nuostatą dėl hidrazino kiekio, nurodyto I priedo lentelės skiltyje „Grynumas“, kuri taikoma nuo 2018 m. lapkričio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2003 m. balandžio 11 d. Komisijos direktyva 2003/31/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos 2,4-DB, beta-ciflutrinas, ciflutrinas, iprodionas, linuronas, maleino hidrazidas ir pendimetalinas (OL L 101, 2003 4 23, p. 3).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
   
      (6)  EFSA Journal 2016;14(5):4492. Galima rasti adresu www.efsa.europa.eu.
   
      I PRIEDAS
      
                  Įprastas pavadinimas,
                  identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Maleino hidrazidas
                  CAS Nr. 123–33–1
                  CIPAC Nr. 310
               
               
                  6-hidroksi-2H-piridazin-3-onas
               
               
                  ≥ 979 g/kg
                  Iki 2018 m. lapkričio 1 d. priemaišos hidrazino negali būti daugiau nei 1 mg/kg techninės medžiagos.
                  Nuo 2018 m. lapkričio 1 d. priemaišos hidrazino negali būti daugiau nei 0,028 mg/kg techninės medžiagos.
               
               
                  2017 m. lapkričio 1 d.
               
               
                  2032 m. spalio 31 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į maleino hidrazido patvirtinimo atnaujinimo ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:
                  
                              —
                           
                           
                              vartotojų apsaugai;
                           
                        
                              —
                           
                           
                              operatorių ir darbuotojų saugai; leidžiamose naudojimo sąlygose turi būti nustatytas reikalavimas naudoti tinkamas asmens apsaugos priemones.
                           
                        Valstybės narės užtikrina, kad prireikus apdorotų kultūrinių augalų etiketėje būtų nurodyta, kad kultūros buvo apdorotos maleino hidrazidu ir būtų pridėtos instrukcijos kaip išvengti gyvų gyvulių ekspozicijos.
                  Naudojimo sąlygose prireikus nurodomos rizikos mažinimo priemonės.
               
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1.
               
               
                  A dalyje maleino hidrazidui skirtas 52 įrašas išbraukiamas;
               
            
                  2.
               
               
                  B dalis papildoma šiuo įrašu:
                  
                              Numeris
                           
                           
                              Įprastas pavadinimas,
                              identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „117
                           
                           
                              Maleino hidrazidas
                              CAS Nr. 123–33–1
                              CIPAC Nr. 310
                           
                           
                              6-hidroksi-2H-piridazin-3-onas
                           
                           
                              ≥ 979 g/kg
                              Iki 2018 m. lapkričio 1 d. priemaišos hidrazino negali būti daugiau nei 1 mg/kg techninės medžiagos.
                              Nuo 2018 m. lapkričio 1 d. priemaišos hidrazino negali būti daugiau nei 0,028 mg/kg techninės medžiagos.
                           
                           
                              2017 m. lapkričio 1 d.
                           
                           
                              2032 m. spalio 31 d.
                           
                           
                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į maleino hidrazido patvirtinimo atnaujinimo ataskaitos išvadas, visų pirma į jos I ir II riedėlius.
                              Atlikdamos šį bendrą vertinimą valstybės narės ypatingą dėmesį skiria:
                              
                                          —
                                       
                                       
                                          vartotojų apsaugai;
                                       
                                    
                                          —
                                       
                                       
                                          operatorių ir darbuotojų saugai; leidžiamose naudojimo sąlygose turi būti nustatytas reikalavimas naudoti tinkamas asmens apsaugos priemones.
                                       
                                    Valstybės narės užtikrina, kad prireikus apdorotų kultūrinių augalų etiketėje būtų nurodyta, kad kultūros buvo apdorotos maleino hidrazidu, ir būtų pridėtos instrukcijos kaip išvengti gyvų gyvulių ekspozicijos.
                              Naudojimo sąlygose prireikus nurodomos rizikos mažinimo priemonės.“
                           
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.